અડાલજની વાવ, હેરિટેજમાં સ્થાન પામેલી પાટણની રાણકી વાવ, સિદ્ધપુરનો રુદ્ર મહાલય, અમદાવાદની સીદી સૈયદની જાળી, ઝૂલતા મિનારા, ભદ્રનો કિલ્લો, ત્રણ દરવાજા, સાળંગપુરનો દરવાજો અને વડોદરાનો લક્ષ્મીવિલાસ પેલેસ સહિતનાં પ્રખ્યાત બાંધકામો ધ્રાંગધ્રાના સેન્ડસ્ટોનમાંથી નિર્માણ પામ્યાં છે. તો અરવલ્લીની ગિરિમાળામાંથી મળતાં આરસના પથ્થરથી સુપ્રસિદ્ધ યાત્રાધામ અંબાજી ઉપરાંત અનેક દેવાલયો-જિનાલયોનું નિર્માણ થયું છે ત્યારે આવાં સ્થળોએ શિલ્પકારોનું નિર્માણ થતું હોય તે બાબત ખરેખર સર્જનાત્મક છે.